Document ID: 32011R0996

KOMISIJAS ĪSTENOŠANAS REGULA (ES) Nr. 996/2011
(2011. gada 7. oktobris),
ar ko groza Regulas (EK) Nr. 657/2008, (EK) Nr. 1276/2008 un Īstenošanas regulu (ES) Nr. 543/2011 attiecībā uz paziņošanas pienākumiem lauksaimniecības tirgu kopīgā organizācijā
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 102. pantu, 103.h pantu, 170. panta c) punktu un 192. panta 2. punktu saistībā ar tās 4. pantu,
tā kā:
(1)
Komisijas 2009. gada 31. augusta Regulā (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (2), izklāstīti vienoti noteikumi par to, kā dalībvalstu kompetentās iestādes paziņo Komisijai informāciju un ziņo par dokumentiem. Šajos noteikumos ietverts dalībvalstu pienākums izmantot informācijas sistēmas, ko Komisija nodevusi to rīcībā, un to iestāžu un privātpersonu piekļuves tiesību validēšana, kam atļauts sūtīt paziņojumus. Turklāt minētajā regulā noteikti kopīgi principi, kas attiecas uz informācijas sistēmām, lai tās garantētu dokumentu autentiskumu, integritāti un salasāmību ilgtermiņā un nodrošinātu personas datu aizsardzību.
(2)
Atbilstīgi Regulai (EK) Nr. 792/2009 pienākums izmantot informācijas sistēmas saskaņā ar minēto regulu ir jāparedz regulās, ar kurām nosaka konkrētu paziņošanas pienākumu.
(3)
Komisija ir izstrādājusi informācijas sistēmu, kas ļauj elektroniski pārvaldīt dokumentus un procedūras gan tās iekšējā darba procedūrā, gan attiecībās ar iestādēm, kas iesaistītas kopējā lauksaimniecības politikā.
(4)
Tiek uzskatīts, ka dažus paziņošanas pienākumus var izpildīt minētajā sistēmā saskaņā ar Regulu (EK) Nr. 792/2009, it sevišķi pienākumus, kas noteikti Komisijas 2008. gada 10. jūlija Regulā (EK) Nr. 657/2008, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1234/2007 attiecībā uz Kopienas atbalstu piena un dažu piena produktu piegādē izglītības iestāžu skolēniem (3), 2008. gada 17. decembra Regulā (EK) Nr. 1276/2008 par pārraudzību, eksporta laikā fiziski pārbaudot tos lauksaimniecības produktus, par kuriem pienākas kompensācijas vai citas summas (4), un 2011. gada 7. jūnija Īstenošanas regulā (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (5).
(5)
Efektīvas administratīvās pārvaldības labad un ņemot vērā pieredzi, dažus paziņojumus vajadzētu vienkāršot un norādīt to saturu minētajās regulās.
(6)
Tādēļ attiecīgi būtu jāgroza Regulas (EK) Nr. 657/2008, (EK) Nr. 1276/2008 un Īstenošanas regula (ES) Nr. 543/2011.
(7)
Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 657/2008 17. pantu aizstāj ar šādu:
"17. pants
Paziņojumi
1. Līdz 31. janvārim pēc iepriekšējā laikposma, kas turpinājies no 1. augusta līdz 31. jūlijam, dalībvalstis sniedz Komisijai šādu informāciju, ko klasificē pēc pretendentiem, kas noteikti šīs regulas 6. pantā:
a)
pretendentu skaits;
b)
pārbaudīto pretendentu skaits;
c)
to izglītības iestāžu kopskaits, kurām šie pārbaudītie pretendenti piegādās produktus, par kuriem var pretendēt uz Kopienas atbalstu, un to izglītības iestāžu skaits, kurās notikušas pārbaudes uz vietas;
d)
produktu sastāva pārbaužu skaits;
e)
pieprasītā un izmaksātā atbalsta summa, kā arī tā atbalsta summa, par kuru veiktas pārbaudes uz vietas (EUR);
f)
atbalsta samazinājums pēc administratīvas pārbaudes (EUR);
g)
atbalsta samazinājums pieteikuma iesniegšanas kavējuma dēļ saskaņā ar 11. panta 3. punktu (EUR);
h)
pēc pārbaužu veikšanas uz vietas atgūtā atbalsta summa saskaņā ar 15. panta 9. punktu (EUR);
i)
krāpšanas gadījumā piemērotās sankcijas saskaņā ar 15. panta 10. punktu (EUR);
j)
to atbalsta pretendentu skaits, kuru pieteikumu apstiprinājums ir apturēts vai atsaukts saskaņā ar 10. pantu.
2. Dalībvalstis līdz katra gada 31. janvārim iesniedz Komisijai vismaz šādu informāciju attiecībā uz iepriekšējo laikposmu, kas turpinājies no 1. augusta līdz 31. jūlijam:
a)
kategorijās un apakškategorijās iedalītu piena un piena produktu daudzumi, par kuriem samaksāts atbalsts;
b)
maksimāli pieļaujamais daudzums;
c)
ES izdevumi;
d)
aptuvens to skolēnu skaits, kuri piedalās skolas piena programmā;
e)
papildinājums no valsts budžeta.
3. Šajā regulā minētos paziņojumus sniedz saskaņā ar Komisijas Regulu (EK) Nr. 792/2009 (6).
2. pants
Regulas (EK) Nr. 1276/2008 16. panta otro daļu aizstāj ar šādu:
"Pirmajā daļā minētos paziņojumus sniedz saskaņā ar Komisijas Regulu (EK) Nr. 792/2009 (7).
3. pants
Īstenošanas regulu (ES) Nr. 543/2011 groza šādi:
1)
97. panta b) apakšpunkta otro teikumu aizstāj ar šādu:
"Konkrētāk, gada ziņojums satur informāciju, kas minēta XIV pielikumā, un tās paziņošana notiek saskaņā ar Komisijas Regulu (EK) Nr. 792/2009 (8);
2)
XIV pielikuma A daļā svītro 1. punkta b) apakšpunktu.
4. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2011. gada 7. oktobrī

Labels: 10
12
6